stanford-oval/wikipedia huggingface dataset:
Polly Klaas

Polly Hannah Klaas (3. tammikuuta 1981 – 1. lokakuuta 1993) oli yhdysvaltalainen sieppauksen ja henkirikoksen uhri.
Polly Hannah Klaas syntyi Nashvillessä, Tennesseessä. Hänen vanhempansa Marc ja Eve Klaas erosivat tytön ollessa 2,5-vuotias. Isä Marc Klaas kertoi myöhemmin, että vanhemmilla oli "epäonnistunut avioliitto mutta onnistunut avioero", sillä he pysyivät hyvinä ystävinä eron jälkeen. Eve Klaas sai Pollyn huoltajuuden, mutta Marc kävi säännöllisesti tapaamassa tytärtään. Pollya pidettiin yleisesti ujona lapsena, sillä hän muutti usein äitinsä kanssa paikasta toiseen, jolloin hänen oli vaikea luoda kestäviä ystävyyssuhteita. Polly sai sisarpuolen vuonna 1987, kun hänen äitinsä ja tämän uusi mies Allan Nichol saivat yhteisen lapsen. Nicholilla oli myös kolme lasta edellisestä liitostaan, ja Polly oli läheinen heidän sekä pikkusiskonsa kanssa.
Polly oli pienestä saakka pelännyt pimeää, eikä saanut unta ellei joku valo palanut jossain. Hän pelkäsi myös "mörköä" (bogeyman) sekä mahdollista kidnappaamista.
Kidnappaus ja murha

12-vuotias Polly Klaas muutti äitinsä ja siskonsa kanssa Petalumaan Kaliforniaan, rauhalliseen kaupunkiin noin 60 kilometrin päähän San Franciscosta. Eve Klaas oli asumuserossa miehestään Allan Nicholista.
Polly joutui kidnapatuksi äitinsä kotoa Petalumasta 1. lokakuuta 1993, jolloin puukolla aseistautunut mies oli tunkeutunut taloon ja Pollyn makuuhuoneeseen. Hän oli kutsunut kaksi ystäväänsä, Kate McLeanin ja Gillian Pelhamin, kotiinsa yökylään. Tytöt kävivät samaa koulua ja soittivat koulun yhtyeessä. Pollyn kotona he pitivät hauskaa muun muassa pukemalla Mikki Hiiri -hattua päähänsä ja meikkaamalla toisiaan. Leikit jatkuivat, kunnes Polly päätti lähteä hakemaan tyttöjen makuupussit olohuoneesta. Hän avasi huoneensa oven (noin kello 22.30), ja näki edessään tuntemattoman, harmaapäisen ja parrakkaan miehen veitsi kädessä. Rikollinen sieppasi Pollyn ja sitoi tämän ystävät tytön huoneeseen. Mies lähti vieden Pollyn mennessään. Muut tytöt pääsivät köysistä irti ja menivät herättämään Pollyn äidin, joka soitti heti poliisille. Seuraavien kahden kuukauden ajan tuhannet ihmiset osallistuivat siepatun tytön etsimiseen.
30. marraskuuta poliisi pidätti Richard Allen Davisin, joka oli etsintäkuulutettu jo ennen Pollyn sieppausta. Klaasin tarkkaa kuolinsyytä ei kyetty määrittämään ruumiin löydyttyä, sillä hän oli ollut kuolleena varsin kauan. Davis oli ilmeisesti raiskannut tytön ja sitten kuristanut tämän hengiltä. Sen jälkeen hän oli haudannut ruumiin matalaan hautaan, jolle hän poliisit myöhemmin johdatti.
Polly Klaas tuhkattiin ja hänen tuhkansa siroteltiin Tyynellemerelle.
Klaasin etsintöihin osallistui aktiivisesti muun muassa näyttelijätär Winona Ryder, joka tarjosi Pollyn löytöpalkkioksi 200 000 dollaria. Myöhemmin hän omisti elokuvansa Pikku naisia Pollyn muistolle, sillä kirja oli ollut tytön suosikki. 23. lokakuuta 1993 Marc Klaasin perustama Polly Klaas Foundation on yhä toiminnassa. Syylliseksi todettu Richard Allen Davis tuomittiin kuolemaan.
Aiheesta muualla

Polly Klaas Foundation (englanniksi)
Pohjalampi (Mikkeli)

| Pohjalampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  62°08′56″N, 27°02′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskupuro:  Pohjapuro Kyyveteen 
Järvinumero:  14.932.1.052
Mittaustietoja
Pinnankorkeus:  105,4 m  
Pituus:  1,4 km  
Leveys:  460 m  
Rantaviiva:  2,846 km  
Pinta-ala:  39,096 ha  
Saaria:  ei saaria 
 fiPohjalampi 
Pohjalampi  on Etelä-Savossa Mikkelissä  Pohjanlahden lähellä sijaitseva lampi.
Maantietoa

Lampi on 1,4 kilometriä pitkä, 460 metriä leveä, ja sen pinta-ala on 39 hehtaaria. Lammella ei ole kartan mukaan saaria.  Sen rantaviivan pituus on 2,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Lammen vedenpinnan korkeus on 105,4 metriä mpy.
Port-en-Bessin-Huppain

Port-en-Bessin-Huppainin satamaa
Port-en-Bessin-Huppain on kunta Calvadosin departementissa Basse-Normandien hallintoalueella Ranskassa. Kunnassa oli 2 139 asukasta vuoden 1999 väestönlaskennassa. Port-en-Bessin-Huppainin pinta-ala on kahdeksan neliökilometriä.
Passchendaelen taistelu

Australialaisia joukkoja kaasunaamari päässään Ypresissä vuonna 1917
Passchendaelen taistelu (Passendalen taistelu, Flanderin taistelu eli Ypresin kolmas taistelu) käytiin 31. heinäkuuta – 6. marraskuuta 1917 ensimmäisen maailmansodan länsirintamalla. Taistelussa ympärysvallat yrittivät murtaa Saksan rintamalinjat ja edetä Belgiaan. Ympärysvallat saavuttivat jonkinlaisia voittoja, mutta eivät sitä läpimurtoa jota Haig oli havitellut, ja taisteluiden inhimillinen hinta oli kova. Taistelusta tuli eräs ensimmäisen maailmansodan suurimmista ja helvetinomaisuutensa takia kuuluisa. Lännestä tuleva hyökkäys Saksan joukkoja vastaan epäonnistui muun muassa elokuisen sateisen sään takia. Sade liejuunnutti maan, jossa miehiä upposi liejuun ja tankit eivät voineet edetä. Ympärysvaltain joukkoja kuoli ja haavoittui 448 000, saksalaisia 260 000[lähde? ].
Passchendaelen taistelun esinäytös

Epäonnistuneen Nivellen operaation jälkeen Ranskan armeijan taisteluhalu oli pohjalukemissa. Englantilaiset päättivät hyökätä Belgian Flanderissa Ypresin lähellä. Hyökkäyksen alullepanija oli kenraali Haig, joka oli vastustanut edellistä Nivellen operaatiota. Alussa Ison-Britannian pääministeri Lloyd George saattoi vastustaa hyökkäystä, mutta tuki Haigia poliittisista syistä. Ranskan armeijan johtaja Philippe Pétain ei hyökkäystä halunnut, ja moni muukin merkittävä kenraali arvosteli hyökkäystä liejuisessa Flanderissa.
Englantilaiset etenivät kolme kilometriä aamulla kello 3:10 7. kesäkuuta 1917 Messinesin taistelussa. Tämä perustui siihen, että englantilaiset olivat sijoittaneet saksalaisten asemien alle tunneleihin huomaamattomasti miinoja, jotka räjäytettiin hyökkäyshetkellä. Saksalaisia puolustajia kuoli valtavissa räjähdyksissä, jotka kuultiin Lontoossakin.
Ypresin kolmas taistelu eli Passchendaelen taistelu

Brittikomentaja, sotamarsalkka Douglas Haig valmisteli suurta hyökkäystä Ypresin alueella. Haig piti mahdollisena jopa, että hyökkäys etenisi Ostendeen asti. Ranskan päämaja vastusti hyökkäystä, samoin Haigin oma tiedustelu. Haigin ajatus ei ollut tehdä yhtä suurta hyökkäystä, vaan monta pienempää, tykistön vahvasti tukemaa hyökkäystä monien päivien välein. Ampumatarvikkeiden kulutus oli valtavaa. Tässä hyökkäyksessä ammuttiin sulkutulta etenevän jalkaväen suojaksi.
Heinäkuussa saksalaiset käyttivät sinappikaasua ensimmäisen kerran tässä sodassa. Britit alkoivat tulittaa saksalaisia 16. heinäkuuta. Ympärysvallat siirsivät alueelle joukkoja vielä 25. heinäkuuta 1917 asti. Saksalaiset huomasivat suurhyökkäyksen olevan käynnissä, ja siirsivät joukkoja alueelle.
Varsinainen Passchendaelen taistelu > Ensimmäinen Passchendalen taistelu

12. lokakuuta 1917 käytiin alueella taas suurtaistelu, ns. ensimmäinen Passchendaelen taistelu, jossa ympärysvallat etenivät vain hiukan valtavin tappioin. Saksalaiset olivat linnoittaneet asemansa hyvin, ja tulittivat hyökkääjiä ankarasti. Hyökkäys pysäytettiin odottamaan sään paranemista.
Varsinainen Passchendaelen taistelu > Toinen Passchendaelen taistelu

26. lokakuuta – 10. marraskuuta 1917 käytyyn toiseen Passchendaelen taisteluun tuotiin kanadalaisia, joita pidettiin eliittijoukkoina. Kanadalaiset olivat nimittäin menestyneet Vimyn harjanteen ja Kukkula 70:n taisteluissa. Mutta Kanadan kenraali Arthur William Currie ennusti 16 000–20 000 miehen tappioita, jotta hyökkäys onnistuisi. Kanadalaisia oli kaksi divisioonaa, 20 000 miestä. He menettivät 12 000 kuolleina ja haavoittuneina, ja etenivät vain noin 500 metriä.[lähde? ] Hyökkäys uusittiin 30. lokakuuta kun mukaan tuotiin kaksi brittidivisioonaa. Passchendaelen kylä vallattiin sokaisevassa sateessa, ja saksalaiset tulittivat sitä ankarasti aiheuttaen valtaajille suurtappiot. 6. marraskuuta mennessä uusien vahvistusten saapuessa 4/5 kanadalaisista oli menetetty. Varsinainen Passchendaelen taistelu loppui 7. marraskuuta. Passchendaelen kylä oli maan tasalla hyökkäyksen jälkeen. 10. marraskuuta hyvin taisteluun valmistautuneet 1. divisioonan 10. pataljoona joukot valtasivat Kukkula 52:n, joka sijaitsi samalla maastonkohoumalla kuin kaupunki. Lisähyökkäykset työnsivät saksalaiset pois alueen ylämaalta.
Varsinainen Passchendaelen taistelu > Passchendaelen taistelun arviointia

Passchaendaelen taistelu oli taas uusi taistelu, jolla yritettiin tehdä läpimurto paikoilleen juuttuneella länsirintamalla. Hyökkääjät yliarvioivat tykistön voiman, mutta aliarvioivat maaston luoman vastuksen. Passchendaelen taistelu keskitti joukkoja väärään paikkaan ja esti ympärysvaltoja hyötymästä Cambrain taistelusta saadusta menestyksestä – siellä oli menestyksellä käytetty panssarivaunuja rintaman murtamiseen. Hyökkäyksen johtaja kenraali Haig oli hyökkäyksen päätyttyä kaukana läpimurrosta, ja hyökkäys aiheutti briteille suuremmat tappiot kuin saksalaisille. Vaikka tappiosaldo olikin briteille parempi kuin Sommessa, toinen ajatus, saksalaisen armeijan heikentäminen saksalaisia tappamalla, ei sittenkään onnistunut. Päinvastoin hyökkäys kulutti loppuun käytännössä koko Britannian armeijan Ranskassa. Passchendaelen taistelu oli viimeinen ensimmäisen maailmansodan taistelu, joka käytiin voimia hyvin paljon haaskaavalla vanhalla taistelutaktiikalla. Kun hyökkäyksen ylin johto kävi taistelualueella vasta 8. marraskuuta, Haigin esikuntapäällikkö itki, kun näki liejuisen taistelualueen. Upseeriryhmästä vain Haig ei ollut allapäin, hän ajatteli hyökätä keväällä 1918, minkä esti Saksan oma kevätoffensiivi.
Ypresin taistelut populaarikulttuurissa

Heavy metal -yhtye Iron Maiden on tehnyt kappaleen ”Paschendale” albumille Dance of Death. Myös ruotsalaisen yhtyeen Sabatonin The Art of War -albumilla oleva kappale ”The Price of a Mile” kertoo kyseisestä taistelusta.
Death metal -yhtye God Dethroned on tehnyt taistelusta konseptilevyn ”Passiondale”.
Taistelusta on tehty elokuva Passchendaelen taistelu vuonna 2008.
Aiheesta muualla

Kuvia tai muita tiedostoja aiheesta Passchendaelen taistelu Wikimedia Commonsissa
Pesäpallon SM-sarja 1957

Pesäpallon SM-sarja 1957. Jyväskylän Kiri voitti toisen peräkkäisen ja kaikkiaan kolmannen mestaruutensa. Tempo ja Ilmajoki taistelivat hopeasta viimeiseen otteluun saakka. Tasapeli riitti Tempolle hopeaan ja Ilmajoen oli tyytyminen pronssiin.
Myös naisten mestaruus meni Kirille. Kauden avausottelua Hesperiassa oli todistamassa myös tasavallan presidentti Urho Kekkonen.
Ensimmäistä kertaa pelatun Maakunta Cupin voitto meni Etelä-Pohjamaalle, sen voitettua finaalissa Keski-Suomen 7-6.
Mestaruussarja > Sarjataulukko

| Joukkue | O | V | T | H | Juoksut | Juoksusuhde | Pisteet |
| --- | --- | --- | --- | --- | --- | --- | --- |
| Jyväskylän Kiri | 14 | 13 | 0 | 1 | 165-68 | 2,43 | 26 |
| Työväen Mailapojat | 14 | 9 | 2 | 3 | 86-83 | 1,04 | 20 |
| Ilmajoen Kisailijat | 14 | 8 | 2 | 4 | 92-71 | 1,30 | 18 |
| Kouvolan Pallonlyöjät | 14 | 8 | 1 | 5 | 87-74 | 1,18 | 17 |
| Nurmon Jymy | 14 | 8 | 0 | 6 | 82-89 | 0,92 | 16 |
| Puna-Mustat | 14 | 7 | 0 | 7 | 92-83 | 1,11 | 14 |
| Helsingin Pallo-Toverit | 14 | 7 | 0 | 7 | 93-102 | 0,91 | 14 |
| Haminan Palloilijat | 14 | 6 | 1 | 7 | 78-72 | 1,08 | 13 |
| Pesä-Veikot | 14 | 6 | 1 | 7 | 119-126 | 0,94 | 13 |
| Vimpelin Veto | 14 | 6 | 0 | 8 | 94-82 | 1,15 | 12 |
| Katajanokan Haukat | 14 | 6 | 0 | 8 | 76-101 | 0,75 | 12 |
| Ylihärmän Junkkarit | 14 | 5 | 1 | 8 | 64-71 | 0,90 | 11 |
| HoNsU | 14 | 5 | 1 | 8 | 102-125 | 0,82 | 11 |
| Harjavallan Jymy | 14 | 3 | 1 | 10 | 53-102 | 0,52 |   7 |
| Muhoksen Urheilijat | 14 | 3 | 0 | 11 | 64-98 | 0,65 |   6 |
Neljä viimeistä joukkuetta putosi sarjasta. Tilalle nousivat suomensarjan lohkovoittajat Keuruun Kisailijat, Lahden Mailaveikot, Seinäjoen Maila-Jussit ja Sotkamon Jymy.
Mestaruussarja > Ottelut

| Joukkue | JK | TMP | IK | KPL | NJ | PM | PT | HP | JPV | VV | KH | YJ | HNU | HJ | MU |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Jyväskylän Kiri |  | 28-14 |  |  | 23-12 | 9-2 |  | 11-7 |  |  |  | 7-1 | 10-4 |  | 10-2 |
| Työväen Mailapojat |  |  | 3-3 |  | 9-0 | 3-2 |  | 5-4 | 4-4 |  | 3-5 |  |  |  | 8-7 |
| Ilmajoen Kisailijat | 1-8 |  |  |  |  | 10-7 | 10-4 | 4-2 |  | 7-0 |  | 2-1 |  |  | 11-1 |
| Kouvolan Pallonlyöjät | 6-5 | 5-7 | 10-2 |  |  |  | 14-8 |  |  | 5-3 |  |  | 7-4 | 7-1 |  |
| Nurmon Jymy |  |  | 5-4 | 3-2 |  |  | 3-4 |  | 15-4 | 11-3 | 8-2 |  |  | 6-1 |  |
| Puna-Mustat |  |  |  | 5-2 | 11-7 |  | 3-4 |  | 6-5 | 4-5 | 7-6 |  |  | 16-6 |  |
| Helsingin Pallo-Toverit | 6-8 | 3-10 |  |  |  |  |  |  |  | 12-8 |  | 6-7 | 7-1 | 17-9 | 10-6 |
| Haminan Palloilijat |  |  |  | 2-2 | 6-2 | 5-2 | 6-0 |  | 5-9 |  |  | 2-3 |  |  | 11-8 |
| Pesä-Veikot | 3-25 |  | 12-15 | 17-4 |  |  | 11-2 |  |  | 7-8 | 5-7 |  |  | 13-7 |  |
| Vimpelin Veto | 6-11 | 1-2 |  |  |  |  |  | 12-1 |  |  | 24-3 | 5-3 | 11-1 | 6-11 |  |
| Katajanokan Haukat | 3-7 |  | 2-8 | 12-6 |  |  | 6-10 | 6-4 |  |  |  | 9-5 | 0-5 |  |  |
| Ylihärmän Junkkarit |  | 3-4 |  | 3-7 | 1-3 | 6-2 |  |  | 12-7 |  |  |  | 5-6 |  | 7-4 |
| Hongikko |  | 18-8 | 11-11 |  | 6-7 | 14-20 |  | 8-17 | 12-16 |  |  |  |  |  | 10-5 |
| Harjavallan Jymy | 1-3 | 0-6 | 5-4 |  |  |  |  | 0-6 |  |  | 2-9 | 7-7 | 1-2 |  |  |
| Muhoksen Urheilijat |  |  |  | 2-10 | 13-0 | 1-5 |  |  | 4-6 | 4-2 | 7-6 |  |  | 0-2 |  |
Kirin joukkue

| Pelaaja | Ottelut | Kunnarit | Lyödyt | Tuodut | Yhteensä |
| --- | --- | --- | --- | --- | --- |
| Pertti Jaakkola | 14 | 3 | 23 | 30 | 56 |
| Eino Kaakkolahti | 14 | 0 | 21 | 23 | 44 |
| Antti Elomaa | 13 | 1 | 15 | 18 | 34 |
| Seppo Suuronen | 12 | 2 | 14 | 5 | 21 |
| Esa Hauta-aho | 14 | 2 | 11 | 20 | 33 |
| Pentti Paavola | 14 | 0 | 13 | 12 | 25 |
| Risto Parviainen | 12 | 2 | 9 | 22 | 33 |
| Paavo Pollari | 14 | 0 | 12 | 17 | 29 |
| Matti Hautamaa | 14 | 0 | 10 | 15 | 25 |
| Eero Pietarila | 7 | 1 | 8 | 3 | 8 |
| Erkki Korhonen | 1 | 0 | 0 | 0 | 0 |
Lyöjät

1	Pertti Jaakkola	Kiri		29
2	Uuri Ståhlhammar	KaHa		23
3	Toivo Ilola	PT		23
4	Jussi Kiikeri	IK		23
5	Väinö Liukkonen	PuMu		21
6	Eino Kaakkolahti	Kiri		21
7	Rauno Latvala	ViVe		20
8	Yrjö Pauloff	PuMu		18
9	Olli Talvisto	PeVe		17
10	Matti Pulli	HoNsU		17
Kunnarista 2 pistettä.
Naisten mestaruussarja

| Joukkue | O | V | T | H | Juoksut | Pts |
| --- | --- | --- | --- | --- | --- | --- |
| Jyväskylän Kiri | 6 | 5 | 0 | 1 | 46-28 | 10 |
| Helsingin Pallo-Toverit | 6 | 4 | 0 | 2 | 58-44 | 8 |
| Helsingin Veto | 6 | 4 | 0 | 2 | 57-44 | 8 |
| Vaasan Maila | 6 | 3 | 1 | 2 | 47-40 | 6 |
| Loimaan Palloilijat | 6 | 2 | 0 | 4 | 36-41 | 4 |
| Kemin Naisvoimistelijat | 6 | 2 | 0 | 4 | 35-47 | 4 |
| Kuopion Kelta-Mustat | 6 | 0 | 1 | 5 | 15-50 | 1 |
Kemi ja Kuopio putosivat.
Kirin joukkue: Aune Malmivaara,
Hellä Pääkkönen,
Kaarina Pauni,
Katri Lantela,
Kyllikki Koponen,
Pirkko Hautamaa,
Raija Geijer,
Saara Koivunen,
Salme Peippo,
Solja Pynnönen,
Terttu Kuisma,
Tuulikki Stranden.
Palkinnot

| Palkinto | Pelaaja | Joukkue |
| --- | --- | --- |
| Vuoden pesäpalloilija | Pertti Jaakkola | Jyväskylän Kiri |
| Vuoden lukkari | Heikki Kujala | Ylihärmän Junkkarit |
| Lyöjäkuningas | Pertti Jaakkola | Jyväskylän Kiri |
| vuoden tuomari | Erkki Heikkilä |  |
Pippuri

| Ryytipippuri |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Magnolianae
Lahko::  Piperales
Heimo::  Pippurikasvit Piperaceae
Alaheimo::  Piperoideae
Suku::  Aitopippurit Piper
Laji::  nigrum
Kaksiosainen nimi
 Piper nigrum  L. 
Katso myös
   Pippuri Wikispeciesissä   Pippuri Commonsissa 
Infobox OKVirheellinen NIMI-arvo: 
Pippuri eli ryytipippuri (Piper nigrum) on Intian rannikolta peräisin oleva köynnöskasvi, jonka mausteena käytettäviä marjoja myös kutsutaan pippuriksi. Aluksi marjat ovat vihreitä, mutta kypsyttyään ne muuttuvat punertaviksi. Kasvin marjoista saadaan kolmea erilaista maustetta riippuen valmistustavasta.
Mustapippuria saadaan, kun tertut poimitaan raakoina eli vihreinä ja kuivataan auringossa, jolloin ne muuttuvat tummanruskeiksi ja pinnalta ryppyisiksi.
Viherpippuria saadaan siten, että raaka vihreä hedelmä pakastekuivataan tai säilötään etikkaliemeen.
Valkopippuri valmistetaan niin, että marjan annetaan kasvaa täysin kypsäksi (punaiseksi). Poimimisen jälkeen kypsistä marjoista liotetaan punainen kuoriosa pois.
Pippuri on maailman yksi käytetyimmistä mausteista. Valkopippuri ja mustapippuri tunnettiin jo keskiajalla.
Historiaa

Vanhimmat maininnat pippurin käytöstä Euroopassa ovat jo Kreikasta vuonna 300 eaa., jolloin Aleksanteri Suuren henkilääkäri Theofrastos kirjoitti niistä. Keskiajalla Platina mainitsi, että pippuria on alun perin kasvanut vain Arabiassa ja Etiopiassa mutta nykyisin myös Italiassa. Hän kuvaili pippuria lämpimäksi ja kuivaksi raaka-aineeksi, joka lämmittää vatsaa sekä maksaa, on vahingollinen sapelle, kehittää ja vapauttaa suolikaasua sekä edistää virtsan siirtymistä.
Keskiajalla pippuri oli tärkein tuontimauste, ja sitä käytettiin jopa maksuvälineenä. Vuonna 1180 perustettiin Lontooseen erityinen pippurikilta, ja samantapainen seura perustettiin myös Saksaan (Pfeffersacke) ja Ranskaan (poivres). Ennen Vasco da Gaman tutkimusretkeä (1498) lähes kaikki Eurooppaan tuleva pippuri kulki Venetsian kautta; venetsialaiset kauppiaat ostivat sitä Välimeren itärannikon satamakaupungeista, jonne sitä tuotiin Itä-Aasiasta monien välikäsien kautta.
Pippurin käytöstä keskiajalla liikkuu erilaisia käsityksiä. Yleisen näkemyksen mukaan pippuria käytettiin runsaasti, jotta saataisiin peitettyä pilaantuneen raaka-aineen (liha tai kala) paha maku. Toisaalta pippuri oli keskiajalla niin kallista, että sillä, jolla sitä oli mahdollisuus käyttää runsaasti, oli varmasti mahdollisuus hankkia tuoreita raaka-aineita. Paljon todennäköisempää on, että niin keskiaikana kuin nykyäänkin joillakin ihmisillä on tarve kerskailla sillä, miten mausteisesta (tai tulisesta) ruuasta he pitävät. Lisäksi tuliseen ruokaan tottunut ihminen osoitti melko suoraan olevansa hyvin varakas. Mausteiden liioitteleva käyttäminen siis saattoi olla vain pöyhkeilyä. Tosin toiset tutkijat epäilevät, että mausteiden yletön käyttö on pelkkä legenda.
Pippurin kirpeä maku johtuu kasvin sisältämästä alkaloidista nimeltään piperiini.
Muut mausteet, joiden nimessä esiintyy pippuri

Pitkäpippuri (Piper longum) on pippurin sukulainen ja maultaan hyvin paljon mustapippuria muistuttava mauste, joka on peräisin Intiasta. Maustetta ei ole 1800-luvun jälkeen enää tuotu Eurooppaan merkittäviä määriä.
Seuraavat eivät kuulu kasvitieteellisesti pippurikasveihin.
Maustepippuri (Pimenta dioica) kuuluu myrttikasvien (Myrtaceae) heimoon ja tulee Länsi-Intian saarilta, Keski- ja Etelä-Amerikasta.
Roseepippuri on eteläamerikkalaisen puun, perunroseepippurin (Schinus molle), kuivattu marja.
Chili eli chilipaprika on yleisnimike runsaasti kapsaisiinia sisältäville paprikoiden (Capsicum) hedelmille. Niistä on käytetty myös nimityksiä chilipippuri, turkinpippuri, espanjanpippuri tai punapippuri.
Anispippuri (Zanthoxylum piperitum), joka tunnetaan myös nimillä kiinanpippuri, japaninpippuri, setzuaninpippuri, fagara ja sanshoa, on ruutakasvilajin pippurilimopuu marja.
Meleguetapippuri (Aframomum melegueta) on Länsi-Afrikasta kotoisin oleva mauste, joka on tulisuudeltaan suurin piirtein pippurin vahvuinen. Sitä käytettiin Euroopassa paljon pippurin korvikkeena keskiajalla, kun pippuri oli kallista.
Cayennepippuri (Capsicum annuum) on paprikoiden (Capsicum) sukuisen kasvin hedelmä.
Aiheesta muualla

Kassu – Kasvien suomenkieliset nimet: (Ryyti)pippuri (Piper nigrum)
Gernot Katzer's spice pages: Pepper (Piper nigrum) (englanniksi)
ITIS: Piper nigrum (englanniksi)
United States Department of Agriculture (USDA): Piper nigrum (englanniksi)
Flora of China: Piper nigrum (englanniksi)
Dr. Duke's Phytochemical and Ethnobotanical Databases: Piper nigrum (Arkistoitu – Internet Archive) (englanniksi)
Porin Ooppera

Porin Ooppera on vuonna 1976 perustettu Satakunnassa toimiva alueooppera. Se tuottaa vuosittain oopperaproduktion yhdessä Pori Sinfoniettan ja Porin Oopperakuoron kanssa. Omien laulajien lisäksi solisteina on myös maakunnan ulkopuolelta tulevia vierailijoita. Porin Oopperan kotisalina on 2000-luvulla toiminut pääosin Promenadikeskus.
Vuonna 2004 Porin Ooppera ja Pori Sinfonietta levyttivät Ari Rasilaisen johtamana Fredrik Paciuksen oopperan Kaarle-kuninkaan metsästys.
MM-rallikausi 2000

Kaudella kuljettajien mestaruuden voittanut Marcus Grönholm ajamassa Katalonian rallissa.
MM-rallikausi 2000 oli rallin maailmanmestaruussarjan 28. kausi.
Kausi oli jännittävä Marcus Grönholmin, Richard Burnsin, Carlos Sainzin ja Colin McRaen taistellessa mestaruudesta. Kauden 2000 merkittävimmät tapahtumat olivat Tommi Mäkisen mestaruusputken katkeaminen ja Peugeot'n ja Grönholmin mestaruudet ensimmäisellä täydellä MM-kaudellaan.
Kilpailukalenteri

| Nro | Päivämäärä | Osakilpailu | Raportti |
| --- | --- | --- | --- |
| 1. | 20.–23. tammikuuta |  Monte Carlon ralli | Raportti |
| 2. | 10.–13. helmikuuta |  Ruotsin ralli | Raportti |
| 3. | 24.–27. helmikuuta |  Safari-ralli | Raportti |
| 4. | 16.–19. maaliskuuta |  Portugalin ralli | Raportti |
| 5. | 30. maaliskuuta – 2. huhtikuuta |  Katalonian ralli | Raportti |
| 6. | 11.–14. toukokuuta |  Argentiinan ralli | Raportti |
| 7. | 8.–11. kesäkuuta |  Akropolis-ralli | Raportti |
| 8. | 13.–16. heinäkuuta |  Uuden-Seelannin ralli | Raportti |
| 9. | 17.–20. elokuuta |  Suomen ralli | Raportti |
| 10. | 7.– 10. syyskuuta |  Kyproksen ralli | Raportti |
| 11. | 28. syyskuuta–1. lokakuuta |  Korsikan ralli | Raportti |
| 12. | 19.–22. lokakuuta |  Sanremon ralli | Raportti |
| 13. | 9.– 12. marraskuuta |  Australian ralli | Raportti |
| 14. | 23.–26. marraskuuta |  Ison-Britannian ralli | Raportti |
Lähde:
Tulokset > Pistejärjestelmä

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Sijoitus | 1 | 2 | 3 | 4 | 5 | 6 |
| Pisteet | 10 | 6 | 4 | 3 | 2 | 1 |
Tulokset > Valmistajien mestaruussarja

| Sija | Talli | Kilpailu> MON  | Kilpailu> SWE  | Kilpailu> KEN  | Kilpailu> POR  | Kilpailu> ESP  | Kilpailu> ARG  | Kilpailu> GRC  | Kilpailu> NZL  | Kilpailu> FIN  | Kilpailu> CYP  | Kilpailu> FRA  | Kilpailu> ITA  | Kilpailu> AUS  | Kilpailu> GBR  | Yhteis- pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  Peugeot | 0 | 11 | 0 | 9 | 3 | 6 | 2 | 10 | 13 | 4 | 16 | 16 | 14 | 7 | 111 |
| 2 |  Ford | 6 | 4 | 3 | 4 | 14 | 0 | 16 | 10 | 6 | 16 | 4 | 5 | 0 | 3 | 91 |
| 3 |  Subaru | 4 | 5 | 16 | 10 | 6 | 13 | 4 | 0 | 2 | 4 | 5 | 1 | 6 | 12 | 88 |
| 4 |  Mitsubishi | 12 | 6 | 0 | 2 | 3 | 6 | 0 | 0 | 4 | 2 | 0 | 4 | 0 | 4 | 43 |
| 5 |  SEAT | 3 | 0 | 4 | 0 | 0 | 0 | 0 | 0 | 0 | 0 | 1 | 0 | 3 | 0 | 11 |
| 6 |  Hyundai | 0 | 0 | 0 | 0 | 0 | 1 | 0 | 3 | 1 | 0 | 0 | 0 | 3 | 0 | 8 |
| 7 |  Škoda | 1 | 0 | 3 | 1 | 0 | 0 | 3 | 0 | 0 | 0 | 0 | 0 | 0 | 0 | 8 |